*Муниципаль тур*

**Рус телендә гомуми белем бирү оешмаларының**

**татар төркемнәрендә белем алучы укучылар өчен олимпиада биремнәренең җаваплары**

***(2017/2018 нче уку елы)***

**IХ сыйныф**

1. **Кайсы рәттәге сүзтезмәләрдә хаталар бар? Сәбәбен аңлатыгыз. Дөрес вариантларны языгыз.**

Икенче рәттәге сүзтезмәләрдә микъдар саныннан соң саналмыш татар телендә берлек санда кулланыла, һәр сүзтезмәгә берәр балл – **4 балл.**

Дөрес вариант: 14 агачны, 7 чыршыга, 9 каенда, 17 кыздан.

**Нәтиҗә: 4 балл.**

1. **Билгеләнгән кушымчаларны чагыштырыгыз. Кайсы рәттәге сүзләрдә генә ясагыч кушымчалар бирелгән?**

ә) сер**ләш**, киңәш**ләш,** дус**лаш – 3 балл.**

**Нәтиҗә: 3 балл.**

**III. Cүзләрдәге билгеләнгән авазларның әйтелешендәге аерманы күрсәт.**

а) *[а]ваз* сүзендә билгеләнгән аваз сүз башында бераз иренләштереп әйтелә. *Ст[а]рт* сүзендә иренләштерү күзәтелми – **2 балл.**

Калган татар сүзләрендә билгеләнгән авазлар кыскарак әйтелә, алынма сүзләрдә сузыбрак, киңрәк итеп әйтелә, һәр сүзгә яртышар балл – **3 балл.**

**Нәтиҗә: 5 балл.**

**IV. Мәкаль буенча биремнәрнең җаваплары:**

а) сузык авазлары белән аерылып торган сүзне аңлатып языгыз: *сүзнең* сүзе аерылып тора, анда тел алды (нечкә) сузыклар гына бар – **1 балл**;

ә) тартык авазлары белән аерылып торган сүзне аңлатып языгыз: *кыскасы* сүзендә саңгырау тартыклар гына бар – **1 балл**;

б) әйтелеше белән язылышы туры килмәгән сүзне аңлатып языгыз: *озыны* сүзе, ирен гармониясенә буйсынып,  *[озоно]* дип әйтелә, шуңа күрә әйтелеше белән язылышы туры килми (тапкан өчен 1 балл, аңлаткан өчен 1 балл) – **2 балл**;

в) исемләшкән сүз төркемнәрен аңлатып языгыз: *озыны, кыскасы* сүзләре – асыл сыйфатлар, сыйфатланмышлары белән урыннарын алышып, исемләшеп кулланылганнар, шуңа берлек санда, баш килештә, III зат, берлек сандагы тартым белән төрләнгәннәр, җөмләдә ия булып килгәннәр **– 6 балл;**

г) җөмлә кисәкләрен билгеләгез: *озыны, кыскасы* – ия, *яхшы –* хәбәр, *бауның, сүзнең* – аергычлар булып килгән – **5 балл;**

д) җөмләгә характеристика бирегез: бу – гади, җәенке, тулы, ике составлы, тиңдәш кисәкләр белән катлауландырылган, раслау, хикәя җөмлә – **3 балл;**

е) сүз турында өч мәкаль өстәп языгыз – һәр дөрес мәкаль өчен – **2 шәр балл** = **6 балл**.

**Нәтиҗә: 24 балл.**

**V. Иҗади бирем.**

**“Энем (сеңлем) 1 нче сыйныфка барырга әзерләнә” дигән темага 9 җөмләдән торган хикәя төзеп языгыз.**

Хикәя өчен:

Эчтәлеге ягыннан эзлекле монологик сөйләм төзегән өчен – **9 балл**.

○ сөйләмгә кагылышлы 1-2 хатасы бар – **5 балл;**

○ 2-3 хатасы бар **– 2 балл**;

○ хаталар саны 3 тән артык – **0 балл.**

Тел нормаларының үтәлеше:

○ грамматик хаталары юк – **5 балл**;

○ 1-3 хатасы бар – **4 балл;**

○ хаталар саны 3 тән артык – **0 балл.**

Орфографик нормаларның үтәлеше:

○ орфографик хаталары юк яки тупас булмаган 1 хатасы бар – **5 балл.**

○ хатасы 2 дән артык түгел – **4 балл;**

○ 3-4 хата җибәрелгән – **2 балл;**

○ хаталарның саны 4тән артык – **0 балл.**

Пунктуацион нормаларның үтәлеше:

○ пунктуацион хаталары юк – **5 балл;**

○ 1-2 хатасы бар – **4 балл;**

○ 3 хатасы бар – **2 балл;**

○ хаталарның саны 4 тән артык – **0 балл.**

**Нәтиҗә: 24 балл.**

**Барлыгы: 60 балл.**